hu hu en hu en hu de en hu hu en hu hu en hu hu cs hu hu hbs_lat en hu fr en hu hu hu hu it en hu en en en hu en hu en pt hu hu hu fr hu hu fr hu hu hu hu sk hu hu hu hu hu hu hu hu hu it hu hu hu en hu en en hu en en es hu hu hu hu hu hu hu hu hbs_lat fr en en fr en it en hu hu de hu hu
Secret Obsession - Kritika. Avagy kár, hogy a Netflixen nincs "film törlése" funkció - Cinemazing
Dátum: 19 július 2019
A Netflix remek sorozatokat gyárt, de a filmek terén van még lemaradása. A streamingszolgáltató által készített filmek ugyanis a minőség széles skáláján mozognak. Most a legaljából kaptunk egy “thrillert”.
Ráadásul mindezt szinkronizálva. Akkor, amikor megannyi remek sorozat még feliratot sem kap, nemhogy magyar szinkront, akkor jön ez a film, és azonnal saját anyanyelvünkön hallgathatjuk. Ok, sok ember nem kellett a munkálatokhoz, de na.
A Netflix pár napja tette ki műsorára saját készítésű filmjét, amely a Secret Obsession címet viseli. Fogalmam sem volt, mi vár rám, ezért nekiveselkedtem. A kidobott idő fogalma új értelmet nyert.
Már a kezdő képsoroknál gyanút kellett volna fogjak: egy nő menekül, beszáll gyorsan az autóba, majd… tadam, nem indul az autó. Micsoda meglepetés. Soha nem látott képsorok. Ilyen, és ehhez hasonló közhelyekkel, kliséhalmazokkal van tele a film, ráadásul még csak azon sem tud szórakozni az ember, hogy kitalálja, ki a tettes, mert csak az nem tudja, aki háttal ül a tévének.
A szereplőgárda gázsija nem lehetett nagyon magas, tekintve, hogy csak elvétve színészkednek, Mike Vogel azért felfelé lóg ki a kb három színésszel dolgozó szereplőbrigádból.
Egyébként a történet szerint Jennifer balesetet szenved, és mindent elfelejt. Ott van azonban férje, hogy segítsen neki. Hamarosan kiderül, hogy valami nincs rendben a balesettel, és innen új irányt vesz a történet. Dehogy vesz. Tényleg kidobott idő volt ennek a filmnek a megnézése. Ezerszer látott képjelenetek, de olyanok, amelyek már a legelső nézésnél is idegesítik az embert. Úgy értem, ha életében először látja ezeket. A nem induló autóról más írtam, ilyenekkel van tele a film. Erdőben menekülés a gonosz elől, lehet tippelni, hogy nő elesik-e, és jajgat-e közben… És ki volt a pasi a virággal? Tele van a film logikátlanságokkal, nonszensz dolgokkal, amelyek valóban felidegesítik a nygodt szemlélődőt, és emellett unalmas is sajnos.
Annak lehet szórakoztató, akik még nem találkoztak hasonló filmmel. El tudom képzelni, hogy valakinek tetszik ez a mozi, mert valakinek a Szürke ötven árnyalata is bejön, szóval lehetséges, hogy lesznek, akik jól szórakoznak. A témát és a megoldást is többször láthattuk már, de minden egyes alkalommal, jobban kivitelezve. Aki hasonló filmet, jó kivitelezésben szeretne látni, az nézze meg az Amnéziát. Nicole Kidman és Colin Firth főszereplésével.
Az IMDb-n egyébként 4,4-en áll a Secret Obsession, ami azért hízelgő. Én egy hármast adnék rá, mert színes volt, szinkronizált és nem fagyott le.
Egy szónak is száz a vége, ha jó filmet akartok nézni, ezt nehogy elindítsátok!
Unbelievable – Kritika. Képzeld el, hogy megerőszakolnak, és senki sem hiszi el neked… Múlt nélkül nincs jövő – A vér fája (2018) – kritika “Olyan szomorú vagyok, hogy elmész, és annyira örülök, hogy ismerlek”-Anne, E-vel a végén! (S03) – kritika 5+1 utazós film a karantén idejére, amik úgy repítenek más országokba, hogy még Győrfi Pál is jóváhagyná A film, amely megszerettette velem Taylor Swiftet – Miss Americana-kritika Videóklipbe fojtott giccspornó, avagy ilyen lett a 365 nap folytatása
Kattintás ide a válaszadás megszakításához.
XHTML: You can use these tags: